Surxondaryoda qulab tushgan elektr uzatish tarmog‘i tayanchlari qayta tiklandi

Surxondaryo viloyatidagi «Surxon» podstansiyasini «G‘uzor» podstansiyasi bilan bog‘lovchi 500 kVtli elektr uzatish tarmog‘i qayta tiklandi, deya xabar berdi Energetika vazirligi matbuot xizmati.
4 aprel kuni Surxondaryo viloyati Qumqo‘rg‘on tumanida kuchli yog‘ingarchilik va shamol oqibatida «Surxon» va «G‘uzor» podstansiyalari oralig‘idagi 500 kVli L-508 havo elektr uzatish tarmog‘ining ikkita tayanchi qulagan edi.
«O‘zbekiston milliy elektr tarmoqlari» aksiyadorlik jamiyatining maxsus brigadalari tomonidan ushbu holatni bartaraf etish uchun chora-tadbirlar olib borildi va 7 aprel kuni mazkur tayanchlarni tiklash ishlari to‘liq yakunlanib, elektr uzatish tarmog‘i qayta tiklandi.